text: Novsport.com - Сензациите в пресата: Защитник на ЦСКА е забранен за дербито с Левски
  17 април 2019 07:52 Христо Иванов
  Сензациите в пресата: Защитник на ЦСКА е забранен за дербито с Левски
  "Тема спорт": Славия иска защитник на Струмска слава
  Славия след изявите на бившия юношески национал Илиян Попов, който в момента е в Струмска слава. 20-годишният десен бранител, който е кадър на школата на Левски, прави много силен сезон за тима от Радомир и привлече вниманието на няколко клуба от Първа лига. През зимата софианецът имаше конкретна оферта от чужбина, но в крайна сметка реши да я отхвърли.
  Попов през миналия сезон записа два мача в елита с Витоша Бистрица и един за националната купа. През лятото младокът реши да премине в Струмска слава, за да натрупа повече игрова практика и вече има 23 мача.
  Към Илиян има заявен интерес и от Ботев Пловдив, обявиха от ръководството на втородивизионния клуб.
  "Тема спорт': В Румъния пишат, че Попа е "станал пухкав"
  Сайтът gsp.ro отбеляза, че крилото на Лудогорец Адриан Попа е с наднормено тегло. В публикацията се твърди, че 169-сантиметровия флангове нападател е станал "пухкав". Шеговитата статия е озаглавена: "Какво им дават за ядене в Лудогорец? Попа чупи кантара, станал е като пухкавия Моци".
  В материала са публикувани и няколко снимки от мача на разградчани с Левски. "Това, което хваща окото е, промяната в бившия футболист на Стяуа, който и в Румъния бе склонен към напълняване. По време на периода си в Саудитска Арабия той бе счупил кантара! Висок 169 см, но изглежда, че е преминал границата от 75 кг и върви към 80.
  "Меридиан мач": Стивън Перейра е забранен за дербито.
  Защитникът на ЦСКА Стивън Перейра, който има мачове за националния отбор на Кабо Верде, в никакъв случай няма да попадне в групата на "червените" за предстоящото дерби с Левски от първенството. Играчът, който има португалски паспорт, се прочу с комичен автогол в последния сблъсък между двата тима, донесъл успеха на "сините".
  Оттогава не е записвал нито минута в официален мач за ЦСКА. Той все пак влиза няколко пъти в групата, което няма да се случи за мача с Левски.